La Llei 16/1990, de 13 de juliol, sobre el règim especial d'Era Val d'Aran, estableix a l'article 20.3 que la Generalitat de Catalunya ha de cedir al Consell General d'Aran competències i serveis sobre diverses matèries, entre les quals figuren l'ensenyament.
Atès que el Ple de la Comissió Govern de la Generalitat-Consell General de la Val d'Aran, en la sessió celebrada el 8 de maig de 2003, ha adoptat un acord de traspàs de competències i serveis en matèria de formació ocupacional en l'àmbit de l'escola d'hoteleria de Les.
A proposta dels consellers de Governació i Relacions Institucionals i de Treball, Indústria, Comerç i Turisme i d'acord amb el Govern de la Generalitat,
Aprovar l'acord de traspàs de competències de la Generalitat al Consell General d'Aran en matèria de formació ocupacional en l'àmbit de l'escola d'hoteleria de Les, que figura a l'annex d'aquest Decret.
Disposicions finals.1 Es faculta el conseller de Treball, Indústria, Comerç i Turisme per a l'execució del que disposa aquest Decret..2 Aquest Decret entrarà en vigor l'endemà de la seva publicació al Diari Oficial de la Generalitat de Catalunya.
Conseller de Governació i Relacions Institucionals
Conseller de Treball, Indústria, Comerç
Acord de transferència de competències de la Generalitat de Catalunya al Consell General d'Aran en matèria de formació ocupacional en l'àmbit de l'escola d'hoteleria de Les..1 Competències i serveis que es traspassen
1.1 Es traspassen al Consell General d'Aran les competències i els serveis en matèria de formació ocupacional en l'àmbit de l'hoteleria i en concret la gestió de l'Escola d'Hoteleria ubicada a Les, en els termes que s'estableix en el conveni de col·laboració que es formalitza per a la plena efectivitat dels traspassos.
1.2 El Consell General d'Aran se subroga, a partir de la data d'efectivitat del traspàs, en els drets i les obligacions derivades de l'Acord subscrit entre el Departament de Treball i l'Ajuntament de Les, de 23 de febrer de 1987, relatiu a la cessió d'ús temporal de l'edifici de la Residència de Les per destinar-lo a parc de bombers.
1.3 Es crea una Comissió Mixta per al seguiment i l'efectivitat d'aquest traspàs, amb la composició i les funcions que s'estableixin en el Conveni de col·laboració entre el Consell General d'Aran i el Departament de Treball, Indústria, Comerç i Turisme de la Generalitat de Catalunya..2 Mitjans patrimonials que es traspassen
2.1 Es traspassa al Consell General d'Aran una participació indivisa del 37,25 per cent de l'immoble amb la següent descripció:
"Obra urbana, situada a la vila de Les, Leis Bains, carrer Banhs, s/n, destinada a residència, escola i parc de bombers, constituïda per:
"Un edifici anomenat residència, que ocupa en terreny pla una superfície de 1.162 m2, amb una superfície total construïda de 5.325 m2.
Està format per una planta soterrani, de 565 m2; una planta baixa, de 1.162 m2; una primera planta alta, de 968 m2; una segona planta, de 670 m2; una tercera planta, de 650 m2; una quarta planta, de 600 m2; una cinquena planta alta, de 550 m2, i una planta sotacoberta, de 160 m2.
"Un edifici anomenat escola, que ocupa en terreny pla una superfície de 425 m2, amb una superfície total construïda de 2.747,90 m2.
Està format per una planta soterrani, de 397,90 m2; una planta baixa, de 425 m2; cinc plantes altes, de 385 m2 cadascuna, i una coberta a quatre vents.
"Un tercer edifici de planta baixa, de 282 m2.
"Les edificacions ocupen un total de 1.869 m2 d'una superfície total de 8.289 m2, que ha quedat reduïda actualment a 8.125 m2, de resultes d'una expropiació efectuada en el llindar nord per a la construcció d'una plaça.
El terreny limita a l'est amb el carrer Banhs i carrer Paíssas; al sud, amb l'esmentat rec; a l'oest, amb la Garona, i al nord, amb el carrer Banhs i la plaça de la Generalitat de Catalunya, en terrenys expropiats."
"Figura inscrita en el Registre de la propietat de Vielha al tomo 116, llibre 7 de Les, full 121, finca número 589 i pendent d'atorgament la actualització registral de l'obra nova.
"2.2 La participació indivisa traspassada al Consell General d'Aran li dóna dret a l'ús i a l'aprofitament exclusiu de l'edifici destinat a escola, format per una planta soterrani, de 397,90 m2; una planta baixa, de 425 m2; cinc plantes altes, de 385 m2 cadascuna, i una coberta a quatre vents; i de l'immoble de planta baixa, amb coberta de pissarra, de 282 m2, destinat actualment a parc de bombers.
"2.3 La Generalitat de Catalunya (titular del restant 63,75 per cent de la propietat) es reserva l'ús i l'aprofitament exclusiu de l'edifici destinat a Residència, juntament amb els terrenys no edificats i destinats a jardins i zones d'esbarjo, llevat de l'espai situat a l'est de l'edifici escola, a través del qual s'accedeix al carrer Paissas, que és d'ús comú.
"2.4 Cadascun dels copropietaris abonaran les despeses de conservació, manteniment, reparació i qualsevol altra causada pels elements dels quals en tenen l'ús i l'aprofitament exclusiu.
En el si de la Comissió mixta a què fa referència el punt 1.3 s'establiran les normes o el reglament de copropietat.
"2.5 Transitòriament la planta soterrani de l'edifici escola, on s'ubiquen actualment alguns elements comuns a aquest immoble i al destinat a residència (quadres elèctrics, grup electrogen, etc.), serà d'ús comú."
Ambdós propietaris establiran, en el sí de la Comissió mixta a què fa referència el punt 1.3, les normes o el reglament de copropietat.